अगला दरवाज़ा शर्मीला टैगोर का था। वो 'सावन की घटा' उनके साथ कर चुकी थीं। शर्मीला भी हिचकिचाई। लेकिन शक्ति दा ने मना ही लिया। लाईफ टाईम रोल है। दो-दो हीरो हैं। रोमांस है, ट्रेजेडी है, करुणा है, ममता है, विछोह है, मर्डर, जेल यात्रा, रिहाई और फिर नाटकीय मिलन। परदे पर भी तालियां और हाल में ऑडियंस की। फर्स्ट हाफ में तो ग्लैमर ही ग्लैमर है। शर्मीला ने पूछा हीरो कौन है? शक्ति दा ने राजेश खन्ना का नाम बताया। नया है। पिछली तीन फ़िल्में फ्लॉप हो चुकी हैं, लेकिन टैलेंटेड है। सेकंड हाफ के लिए भी हीरो जल्दी मिल जाएगा।